Градско веће, на основу Закључка o расписивању огласа за заузеће јавне површине за постављање башти типа ''А'' путем јавног надметања у улицама Краља Петра I, Лоле Рибара, Бранка Радичевића, Милоја Павловића и у пешачкој зони на Тргу војводе Радомира Путника – IV круг, број 353-1472/24-V од 25. октобра 2024. годинe, расписује

**О Г Л А С**

**за заузеће јавне површине за постављање башти типа ''А'' путем јавног надметања у улицама Краља Петра I, Лоле Рибара, Бранка Радичевића, Милоја Павловића и у пешачкој зони на Тргу војводе Радомира Путника – IV круг**

**I** Позивају се предузетници или правна лица која су регистрована и обављају угоститељску делатност, делатност посластичарнице, као и делатност производње и продаје пецива и колача у објекту који се налази у улици и у функционалној вези је са локацијом из Програма локација, као и предузетници или правна лица која обављају наведену делатност у објекту који се налази у непосредној близини локација (у пасажима, пролазима и сл.), а не представља киоск у смислу одредбе члана 5. став 2. Правилника о условима за постављање објеката на јавним површинама (ʺСлужбени лист града Крагујевца", број 11/23), да поднесу пријавуза заузеће јавне површине за постављање баште типа ''А'' путем јавног надметања за јавне површине-локације у ''Екстра зони'' утврђене Програмом локација за постављање башти типа ''А'' и то:

**1**. **ул. Краља Петра I – 1 локација:**

- локација бр. 1.2 - 71,80 m²

**2. ул. Лоле Рибара - 5 локацијa:**

- локација бр. 3.2 – 34,00 m²

- локација бр. 3.3 – 34,20 m²

- локација бр. 3.4 – 34,20 m²

- локација бр. 3.6 – 33,50 m²

- локација бр. 3.9 – 51,95 m²

**3**. **ул. Бранка Радичевића - 2 локације:**

- локација бр. 4.5 – 33,60 m²

- локација бр. 4.6 – 10,00 m²

**4.** **ул. Милоја Павловића - 6 локацијa:**

- локација бр. 5.3 – 8,30 m²

- локација бр. 5.4 – 37,65 m²

- локација бр. 5.5 – 41,15 m²

- локација бр. 5.6 – 15,70 m²

- локација бр. 5.7 – 36,80 m²

- локација бр. 5.8 – 21,00 m²

**5**. **пешачка зона - Трг војводе** **Радомира Путника – 2 локације у складу са Упутством за коришћење јавне површине на Тргу војводе Радомира Путника број: 985/24-XXIV од 22. априла 2024. године које се налази у прилогу овог огласа и чини његов саставни део:**

- локација бр. 6.1 - 72,20 m²

- локација бр. 6.2 – 47,50 m².

**II** По основу једног објекта у коме се обављају наведене делатности може бити само један учесник јавног надметања.

**III** Јавне површине – локације које су предмет јавног надметања за постављање башти типа ''А'', у улицама Краља Петра I, Лоле Рибара, Бранка Радичевића, Милоја Павловића и у пешачкој зони на Тргу војводе Радомира Путника – IV круг, издају се са правом коришћењa у сезони постављања летњих башти на период до 1. новембра 2024. године и од 15. марта 2025. године до 01. новембра 2025. године, са могућношћу продужетка у складу са чланом 7. Правилника о условима за постављање објеката на јавним површинама ("Службени лист града Крагујевца", број 11/23).

**IV** Почетни лицитациони износ представља износ накнаде за заузеће јавне површине за постављање башти у ''Екстра зони'' дневно по 1 m2 у износу од 13,00  динара у складу са Одлуком о накнадама за коришћење јавних површина за територију града Крагујевца, за све локације из поглавља I овог огласа.

**V**Лицитациони корак за све локације из огласа утврђује се у висини од 10% од почетног лицитационог износа и износи 1,3 динара по m2.

**VI** Учесник јавног надметања је у обавези да уплати депозит у износу од 20.000,00 динара на рачун јавних прихода града Крагујевца број: **840-0000001257804 -16 са позивом на број 1 и у наставку ПИБ подносиоца захтева** и сврхом уплате: депозит за лицитацију.

**VII** Подносилац пријаве је у обавези да уз попуњену пријаву достави следећу документацију:

1) извод из регистра надлежног органа који садржи податке о предузетнику или правном лицу које се пријављује на јавно надметање (назив, седиште, матични број, ПИБ, делатност), као и податак о пословној делатности за коју је предузетник, односно правно лице регистрован;

2) Уговор о закупу/Уговор о купопродаји или други доказ о власништву над објектом, којим доказује да је власник или закупац објекта најмање за период за који се спроводи лицитација;

3) копију пословног рачуна;

4) доказ о извршеној уплати депозита.

**VIII** Пријава са пратећом документацијом подноси се Комисији за спровођење поступка јавног надметања за заузеће јавне површине за постављање башти типа "А", у улицама Краља Петра I, Лоле Рибара, Бранка Радичевића, Милоја Павловића и у пешачкој зони на Тргу војводе Радомира Путника – IV круг, у затвореној коверти **(са назнаком на предњој страни "за лицитацију", а на полеђини коверте навести назив, седиште и матични број предузетничке радње, назив улице и број локације за коју се лицитира),** на кружном шалтеру зграде управе града или поштом на адресу Трг слободе број 3, 34000 Крагујевац.

**Напомена: Уколико назнака на предњој и задњој страни коверте није адекватно попуњена, иста ће бити одбачена као непотпуна.**

**IX** Пријаве се подносе од дана објављивања огласа на званичној интернет страници града Крагујевца: www.kragujevac.ls.gov.rs

**Крајњи рок за подношење пријава је до 1. новембра 2024. године у 15,00 часова.**

Комисија неће разматрати неблаговремене и непотпуне пријаве, тако да подносилац нема право учешћа у јавном надметању.

**X** Поступак јавног надметања спровешће се **у уторак 5. новембра 2024. године,** **канцеларија** **409, на IV спрату, зграда Управе града Крагујевца, од 08:00 часова и то** **по редоследу пријема поднетих пријава за поступак јавног надметања.**

**XI** Позивају се подносиоци пријава да са собом понесу личну карту и печат.

Уколико подносилац пријаве није у могућности да присуствује јавном надметању, лице које га заступа мора да има оригинално овлашћење оверено од стране јавног бележника и личну карту.

**XII** Учесник јавног надметања може лицитирати више од једне локације, али му може бити додељена само једна локација, као најповољнијем понуђачу.

Локација из огласа додељује се учеснику лицитације који је дао највећу понуду.

Након додељивања локације, учесник не може лицитирати за друге локације.

Учеснику јавног надметања који је изабран као најповољнији понуђач, уплаћени депозит се урачунава као уплаћени део накнаде за коришћење простора на јавној површини.

Учеснику јавног надметања који није изабран као најповољнији понуђач, уплаћени депозит се враћа у року од пет дана од коначности Одлуке о избору најповољнијег понуђача, на достављени број текућег рачуна.

**XIII** Скице локација за постављање башти типа ''А'', у улицама Краља Петра I, Лоле Рибара, Бранка Радичевића, Милоја Павловића и у пешачкој зони на Тргу војводе Радомира Путника – IV круг, саставни је део овог огласа.

**XIV** Oбразац пријаве се може преузети на званичној интернет страници града Крагујевца: www.kragujevac.ls.gov или на кружном шалтеру зграде Управе града.

Све детаљне информације у вези огласа можете добити сваког радног дана од 08-15,00 часова на тел: 060/2340-416.